Odesa

Odesa (ukrainsk: Одеса), eller Odessa (russisk: Одесса), er en havneby i Odesa oblast i Ukraina. Byen ligger ved bredden av Svartehavet og var tidligere en sovjetisk marinebase. Odesa er den tredje største byen i Ukraina. Byen fikk sitt nåværende navn da russerne opprettet fortet. De fleste innbyggerne i Odesa er russisktalende og pro-ukrainske.

Under Russlands invasjon av Ukraina 2022 er Odesa blitt utsatt for russiske angrep, blant annet rakettangrep mot boligblokker. Russland hevder at de ikke angriper sivile mål, mens blant annet FNs høykommissær for menneskerettigheter har registrert mange russiske angrep mot sivile mål i Ukraina.  

Under Russlands invasjon av Ukraina 2022 ble Odesa utsatt for en rekke russiske angrep.

Historie 
Det har vært bosetting i området minst siden 1396 under navnet Kachibey. Tartarer er belagt på stedet siden senest 1415. 

Det moderne Odesa ble grunnlagt 2. september 1794 på territorium som i 1789 var blitt annektert av Russland fra Det osmanske rike. På stedet fantes det da bare et enklere fort, oppført 1764. Byen ble oppkalt etter antikkens gresk-romerske koloni Odessos, tilsvarende dagens Varna i Bulgaria.

Under guvernør Armand Emmanuel du Plessis de Richelieu (senere fransk statsminister), ble byen utviklet, og i 1814 hadde den  innbyggere.

Byen fortsatte å vokse sterkt, særlig i perioden 1817–59 da Odesa var frihavn, og dens betydning tiltok ytterligere i 1866 ved ferdigstillingen av jernbanen til Kyiv og Kharkiv. I 1852 hadde byen  innbyggere, og i 1900 var det . Særlig påtagelig ble den store befolkningen av fattige arbeidere. I samband med Den russiske revolusjon i 1905 utbrøt voldsomme kamper i Odesa, og befolkningen gikk ned med . Men i 1912 var den igjen økt, til . 

Etter Kerenskij-regjeringens fall i 1917 var Odesa lenge et sentrum for kontrarevolusjonære styrker og utenlandske intervensjonsstyrker. Først i 1920 klarte Den røde armé å ta kontroll over byen, hvis befolkning da hadde sunket til .

2. verdenskrig 

Odesa ble sterkt skadet under andre verdenskrig. Odessamassakren pågikk 22.–25. oktober 1941; anslagene på antall drepte varierer fra , ,  og til og med opp til . Byen var deretter hovedstad i det rumensk-styrte Transnistria-guvernementet til dette ble omgjort til «militærguvernementet mellom Dnestr og Bug» 29. januar 1944: Byen ble gjenerobret av Den røde armé 10. april 1944.

Russlands invasjon av Ukraina 2022 

Odesa og nærliggende småbyer ble utsatt for en lange rekke russiske under Russlands invasjon av Ukraina 2022, både luftangrep, artilleribeskytning fra krigsskip, og rakettangrep. Kjøpesentre, boligblokker, minst tre museer, en katedral, Kinas generalkonsulat, en bro, en sivil og en militær flyplass, og sivile og militære skip ble skadet eller ødelagt.

2023

Odesa er en viktig havn for eksport av korn.  23. juli 2022 ble havnen i Odesa utsatt for russiske rakettangrep, dagen etter at FN, Ukraina og Russland underskrev en avtale som skulle sikre eksport av korn fra Ukraina.   I juli 2023, etter at Russland unnlot å forlenge avtalen, ble kornterminalen ved havnen utsatt for gjentatte russiske angrep igjen,

Russisk versjon 
Russlands president Vladimir Putin hevder at Russland er nødt til å denazifisere og "demilitarisere" Ukraina og at NATO har framtvunget angrepene.  Hans pressetalsmann Dmitrij Peskov har hevdet gjentatte ganger at Russland bare angriper «militære mål».  Angrepene er ikke del av krigføring, men av en "militær spesialoperasjon".  

Den russisk-ortodokse patriarken Kirill hevder at Russlands angrep mot fører en «hellig krig» mot Ukraina fordi Ukraina har hatt Pride-parader.  

Etter noen av angrepene hevdet Russland at Russland ikke hadde noe med angrepene å gjøre.

Næringsliv 
Skipsverft, oljeraffinerier, kjemisk industri, metallindustri, næringsmiddelproduksjon, fiske og turisme er de viktigste næringsveier.

Arkitektur 
Gater og hus ligger spredt ut på terrasserte åser omkring havnen. Arkitekturen i Odesa er sterkt påvirket av fransk og italiensk stil.

Kultur 
Odesa Nasjonalmusum for Kunst er et av byens fremste kunstmuseer.

Odesa arkeologiske museum ble etablert i 1825 og er et av Ukrainas eldste arkeologiske museer.

Referanser

Eksterne lenker 
 
 «Odessas vekst og fall: En historie om politikkens betydning», artikkel av Eva-Kristin Urestad Pedersen i Minerva

Byer i Odesa oblast
Heltebyer
Byer ved Svartehavet
Bosetninger etablert i 1794
1794 i Russland
Historiske jødiske samfunn
Bosetninger første gang omtalt i 1415